Täna käis Madis emaga Kotzebue tänaval Lastemuuseumis. Seal oli väga tore. Mänguasju sai vaadata ja mänguasjadega sai mängida ka. Madis keetis nukkudele suppi ja tegi neile teed. Söötis, jootis, pani magama. Ühe nuku, kellel oli kombinesoon seljas otsustas Madis tualetti sundida. Kiskus suure vaevaga kombe seljast ("püksid ära, püksid  ära!") ja oli paljast nukku nähes väga imestunud. Roosal nukul oli valgest riidest keha. "Nokut polegi!", oli Madis mures, aga nukk sai potitatud.  Hiljem läks Madis Balti Jaama turule. Sealt õnnestus soetada 5kroonine multikangelasega nokats ja 15kroonine sipsik, kes juhtus Madisega ühte nägu olema.